Napoli-president om Zlatan-snakk: - En spøk
Ifølge Napolis klubbpresident Aurelio De Laurentiis var overgangssnakket om svenske Ibrahimovic etter Cavanis PSG-overgang en spøk. Det som ikke er en spøk er overgangen til den spanske landslagsspilleren Raúl Albiol, som kommer til klubben fra Real Madrid for rundt 100 millioner kroner. Forsvarsspilleren har signert en fireårskontrakt, skriver klubben på sin hjemmeside. 27 år gamle Albiol, opprinnelig fra Valencia, fikk sin debut i den spanske toppserien i 2003 med Rafael Benítez som trener. Benitez trener nå Napoli. Benitez skal også ønske seg Real Madrids argentinske spiss Gonzalo Higuain, og har allerede hentet sin tidligere Liverpool-elev Pepe Reina på lån.
Napoli er ute etter å forsterke angrepet sitt etter salget av Edinson Cavani, men Zlatan Ibrahimovic står ikke på ønskelisten.